Plácido Domingo Ferrer

Plácido Domingo Ferrer (Zaragoza, 1907ko martxoaren 8a - Mexiko Hiria, 1987ko azaroaren 22a) zarzuelako baritono liriko espainiarra izan zen.

Biografia 
Zaragozako Kontserbatorioan Teodoro Ballo maisuarekin musika ikasi zuen. Haren debuta Zaragozako Parisiana antzokian izan zen, Los gavilanes zarzuelarekin. Ondoren konpainia Madrilera joan zen; han Café Castillarea joaten zen eta bertan musika munduko artista eta egile asko ezagutu zuen, tartean Pepita Enbil getariarra. 1939an biek Iruñeko Gayarre antzokian Federico Moreno Torrobaren Sor Navarra taularatu zuten. 1940an ezkondu ziren. Ases Líricos konpainiaren penintsula osoan ibili ziren biak, bestetik.

1946an, Moreno Torrobaren konpainia lirikoarekin, Mexikora joan ziren. Haiekin bi seme-alabak eraman zituzten: Mari Pepa eta Plácido. Amerikan arrakasta handia izan zuten, batez ere Mexikon, eta han gelditzea erabaki zuten. Konpainia propioa sortu zuten eta hogei urtetan Ameriketako eszenatoki garrantzitsuenak ezagutu zituzten.

1966an, José Lunaren konpainiarekin, Espainiara joan ziren. Berriro ere Mexikon zarzuela batzuk telebistarako grabatu zituzten. Domingo Ferreren azken agerpena Katalunian izan zen, El Liceu antzokian; egun hartan Amadeo Vivesen Doña Francisquita zarzuela abestu zuen.

Erreferentziak

Ikus, baita ere 
 Pepita Enbil
 Plácido Domingo

Baritonoak
XX. mendeko musikariak
Espainiako abeslariak
1930eko hamarkadako abeslariak
1940ko hamarkadako abeslariak
1950eko hamarkadako abeslariak
1960ko hamarkadako abeslariak